ניר לוין

תומר לוין מחזיק את ניר התינוק

**ניר לוין** הוא נער החי במושבת הירח הישראלית, בנו המאומץ של תומר לוין, שומר במשמר המושבה, ומאתר בשירות ארגון מילנדול תחת פיקודם של מרק קאן ושאול הדס.

## חייו

ניר נולד ב22 לדצמבר 2049, בנר שלישי של חנוכה. לאחר רצף אירועים לא ידוע, אחותו לקחה אותו למשטח ההמראה של החלליות שהמריאו לירח. ניר היה הנוסע האחרון שהועלה על החללית האחרונה שעזבה את כדור הארץ במהלך מלחמת העולם הרביעית ומלחמת האזרחים הישראלית. הוא אומץ על ידי החייל שאסף אותו, תומר, וגדל מאז בביתו, לא מודע לכך שהוא מאומץ.

במהלך לימודיו בבית הספר הוא התחבר עם מאור דהן, לעתיד אויבו הגדול ביותר, הכיר את סתיו מנור ואת שלג תבור- מי שלעתיד תהיה בת זוגתו.

הקשר שלו עם שלג לא החזיק ימים. השניים נפרדו מסיבה לא מובנת, וניר התגייס לארגון מילנדול- ארגון שנועד לאחד משפחות אבודות שהתפצלו בעקבות מלחמת העולם הרביעית ובעקבות פעילות המורדים המתגברת בכפרים.

בארגון הוא התחבר מחדש עם סתיו. סתיו ניסה לעזור לו להתגבר על הקשר עם שלג והכיר לו את ארין בוחבוט. בזמן שהשניים יצאו לדייט, המורדים תקפו אותם, חטפו את ארין וניסו לירות בסתיו. ניר קפץ להגן עליו וחטף בשבילו את הכדור, מה שפצע אותו קל בלבד, ולאחר מכן ירד למחתרת. שבועיים לאחר מכן, הוא פגש את שלג בסמטה חשוכה. מאור, שאהב אותה במשך שנים רבות, תקף אותם ועילף את ניר- מה שגרם לו להיכנס לקומה במשך שבועיים ואף לאבד את זיכרונותיו מהחודשים האחרונים שעברו עליו.

מאוחר יותר, כאשר ניר התעורר בבית החולים, הוא ראה לראשונה את המלאך השחור, רועי תבור, עומד באפלה ומביט עליו.

סתיו מנור ודני מאגי הגיעו וחטפו אותו מבית החולים, נעזרים בשאר חברי מילנדול ותוך כדי קרב עם המורדים בהנהגת הושע ששמו לעצמם מטרה לחטוף את ניר ולגייס אותם לטובתם.

בעקבות האמנזיה ניר היה צריך ללמוד מחדש על מילנדול ולהכיר מחדש את שאול ומרק, והיה מעורב בחיפוש אחר דולב בעל נס, ארין בוחבוט, שלג תבור ואחיה הצעיר, רועי תבור.

במהלך החיפוש הוא התמודד עם המורדים- הושע, עשתורת, בעל, מלקרת ומולך, ובנוסף הכיר את סטרג'יו לוי מפקד משמר המושבה, אדם דפקרנט, שייקה גוברין, רייצ'ל גוברין ועוד אנשים רבים.

בשביל להחזיר את זיכרונותיו הוא השתמש בדני, שהתברר כמכשף וכדמות השאולה של דיאן אחותו המאומצת של סתיו, ולבסוף אף מצא את שלג בבית המכושף שרועי המלאך השחור זימן בשבילה מכדור הארץ. הוא הציל את שלג ואז התמודד עם המורדים פעם נוספת- רק כדי לגלות שמפקדו ממילנדול, מרק, היה שותף פעולה שלהם לכל אורך הזמן.

הוא אז גילה שלמרק יש חשבון אישי איתו עוד מאז כדור הארץ, כאשר תומר לקח את ניר התינוק ולא את אימו של מרק, מה שגרם למותה, וניסה לברוח ממנו. זה היה הרגע בו חברי מילנדול התמודדו עם המורדים ומנעו מהם לבצע את הפיגוע הרצחני באצטדיון כדור-הלבנה, עד שלבסוף משמר המושבה הגיע והבריח את המורדים מחוץ לתחומי הכיפה.

לאחר מכן, ניר החליט לצאת לכדור הארץ ולחפש אחר משפחתו.

## מקור השם

מקור השם ניר הוא מהתנ"ך, המילה ניר מתאר שדה חרוש, שטח פתוח מחוץ לעיר כסמל להתחלה של צמיחה ושל שורשיות, וכן כסמל להמשכיות. זהו שם שהוענק לו על ידי תומר. בשביל תומר, שם זה סימל את ההמשכיות והחיים החדשים שהוא מעוניין לפתוח בירח.

שם המשפחה לוין הוא שם משפחה יהודי אשכנזי שהתפתח משם המשפחה לוי. אנשים שנושאים את השם לוין הם ככל הנראה צאצאים של שבט לוי, וקשורים לאנשים שנושאים את שמות המשפחה לוי, סגל, סג"ל, הורוביץ, לוינסקי, זמל, מושכל, ערוסי, אלשיך, יצחק הלוי, קדיס, בלו"ך, סולובייצ'יק והרץ. שם משפחה זה מגיע ממשפחתו של תומר ואינו מעיד על מוצאו של ניר- שבשלב זה נשאר לא ידוע.

## רכוש

* **צמיד הפרפרים:** לפני שאחותו השאירה אותו בידי תומר, היא שמה על ידו את צמיד הפרפרים שלה. עד עצם היום הזה ניר מחזיק את הצמיד, ועד לאחרונה אינו היה מודע למקורו.